**UAB“ROKIŠKIO AUTOBUSŲ PARKAS“**

Panevėžio g. 7, Rokiškis, Įmonės kodas 173053453

**KELEIVIŲ VEŽIMO KELIŲ TRANSPORTU REGULIARIAISIAIS REISAIS VIETINIO ( MIESTO IR PRIEMIESTINIO) SUSISIEKIMO MARŠRUTAIS TARIFŲ DYDŽIŲ NUSTATYMO**

**AIŠKINAMASIS RAŠTAS**

2020 11 16

Bendrovės pagrindinė veikla yra keleivių vežimas autobusais vietinio (miesto ir priemiestinio) ir tolimojo reguliaraus susisiekimo kelių transporto maršrutais, kai keleiviai vežami nustatytu dažnumu ir maršrutais, kelionės metu paimant ir išleidžiant keleivius tam tikslui nustatytose stotelėse, laikantis iš anksto nustatytų tvarkaraščių ir tarifų, taip pat iš anksto sudarytos keleivių grupių vežimas užsakomaisiais reisais, siuntų gabenimas, bilietų pardavimas, bagažo saugojimas, reklaminių plotų ir patalpų nuoma. Didžiąją bendrovės teikiamų paslaugų rinką sudaro Rokiškio miesto ir rajono gyventojai. Viešojo transporto paslaugos turi ypatingą socialinę reikšmę gyventojams, kadangi yra sudaroma galimybė nuvykti į darbą, sveikatos, kultūros įstaigas, mokyklas. Nemažai daliai keleivių transporto lengvatų įstatymas suteikia teisę keliauti su 50 arba 80 procentų nuolaida. Keleivių vežimo viešuoju transportu paslauga yra socialiai būtina ir labai reikalinga mūsų rajono gyventojams.

 Bendrovė aptarnauja: 3 miesto, 24 priemiestinio, 9 tolimojo reguliaraus susisiekimo maršrutus. Trys tolimojo susisiekimo maršrutai yra paruošti sustabdymui. Keleivių pervežimui naudojami 44 autobusai.

Vadovaudamiesi Lietuvos Respublikos kelių transporto kodeksu, kuriame nustatyta, kad keleivių vežimo reguliariais reisais vietinio susisiekimo maršrutais tarifų dydžiai peržiūrimi ne rečiau kaip kartą per metus, atsižvelgiant į vežimo sąnaudų pokyčius, teikiame duomenis apie bendrovės veiklos rezultatus 2018-2020 metais.

2018-2020 metų pagrindiniai ūkinės veiklos rodikliai:

|  |  |  |  |  |  |
| --- | --- | --- | --- | --- | --- |
| Rodikliai | 2018 m. | 2019 m. | 2020 m. (prognozė) | Kitimas 2020/2019 m. (+,-) | Kitimas 2020/2019 m. (%) |
| Pajamos, Eur |
| **1.** | **Keleivių vežimas reguliariais reisais** | **1495834** | **1535980** | **735500** | **-800480** | **-52,1** |
| **1.1.** | **Iš jų: už bilietus iš keleivių** | **876786** | **911237** | **395400** | **-515837** | **-56,6** |
| 1.1.1. | miestas | 40741 | 42670 | 28800 | -13870 | -32,5 |
| 1.1.2. | priemiestis | 44856 | 46687 | 30100 | -16557 | -35,5 |
| 1.1.3. | tarpmiestis | 791189 | 821880 | 336500 | -485380 | -59,1 |
| **1.2.** | **Iš jų: kompensaciją už lengvatinį važiavimą** | **301102** | **305814** | **138800** | **-167014** | **-54,6** |
| 1.2.1. | miestas | 24192 | 24982 | 18000 | -6982 | -27,9 |
| 1.2.2. | priemiestis | 20056 | 20388 | 13500 | -6888 | -33,8 |
| 1.2.3. | tarpmiestis | 256854 | 260444 | 107300 | -153144 | -58,8 |
| **1.3.** | **Iš jų: už mokinių vežimą** | **317946** | **318929** | **201300** | **-117629** | **-36,9** |
| 1.3.1. | miestas | 31851 | 35207 | 25000 | -10207 | -29,0 |
| 1.3.2. | priemiestis | 281835 | 276200 | 174000 | -102200 | -37,0 |
| 1.3.3. | tarpmiestis | 4260 | 7522 | 2300 | -5222 | -69,4 |
| **2.** | **Užsakomieji reisai** | **27652** | **23310** | **8280** | **-15030** | **-64,5** |
| **3.** | **Siuntos** | **29631** | **32616** | **23000** | **-9616** | **-29,5** |
| **4.** | **Kita veikla** | **27548** | **30597** | **16500** | **-14097** | **-46,1** |
| **1.-4.** | **Veiklos pajamos, iš viso:** | **1580665** | **1622503** | **783280** | **-839223** | **-51,7** |
| **5.** | **Dotacija** | **117337** | **104800** | **115000** | **10200** | **9,7** |
|  | **Bendros pajamos, iš viso:** | **1698002** | **1727303** | **898280** | **-829023** | **-48,0** |
| **Sąnaudos, Eur** |
| 1. | Darbo užmokesčio sąnaudos | 906404 | 933946 | 808000 | -125946 | -13,5 |
|  | Subsidija darbo užmokesčiui |  |  | -208000 | -208000 |  |
| 2. | Degalai, tepalai | 520085 | 466762 | 213200 | -253562 | -54,3 |
| 3. | Remonto ir eksploatcijos sąnaudos: (atsarginės dalys, padangos ir panašiai) | 110573 | 103165 | 57000 | -46165 | -45,0 |
| 4. | Nusidėvėjimas | 89179 | 110174 | 97500 | -12674 | -11,5 |
| 5. | Draudimo sąnaudos | 19146 | 16789 | 13300 | -3489 | -20,8 |
| 6. | Automašinų techninės apžiūros | 3685 | 3596 | 3000 | -596 | -16,6 |
| 7. | Mokesčių sąnaudos | 19736 | 19096 | 15000 | -4096 | -21,4 |
| 8. | Elektra, šiluma | 26824 | 23689 | 19000 | -4689 | -19,8 |
| 9. | Ryšiai | 2558 | 2873 | 2840 | -33 | -1,1 |
| 10. | Vanduo, komunalinės paslaugos | 3921 | 3535 | 3280 | -255 | -9,9 |
| 11. | Įvažiavimai į autobusų stotis | 55538 | 54125 | 26000 | -28125 | -52,0 |
| 12. | Palūkanos | 1014 | 6623 | 4860 | -1763 | -26,6 |
| 13. | Kitos sąnaudos | 42764 | 44849 | 43000 | -1849 | -4,1 |
|  | **Sąnaudos, iš viso** | **1801427** | **1789222** | **1097980** | **-691242** | **-38,6** |
|  | **Rezultatas (+.-)** | **-103425** | **-61919** | **-199700** | **-137781** | **222,5** |
|  | Vidutinis darbo užmokestis | 865 | 912 | 983 | 71 | 7,8 |
|  | Vidutinis darbuotojų skaičius | 90 | 88 | 80 | -8 | -0,1 |

Vežta keleivių tūkst. per 2018-2020 metų dešimties mėnesių laikotarpį

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Maršrutai | 2018 m. dešimt mėn. | 2019 m.dešimt mėn. | 2020 m. dešimt mėn. | Kitimas 2020/2019 m. (+,-) | Kitimas 2020/2019 m. (%) |
| 1. | Mieste | 175,61 | 172,11 | 107,9 | -64,21 | -37,3 |
| 2. | Priemiestis | 219,22 | 204,65 | 116,66 | -87,99 | -43,0 |
| 3. | Tarpmiestis | 237,24 | 233,38 | 95,81 | -137,57 | -58,9 |
| 4. | Iš viso | 632,07 | 610,14 | 320,37 | -289,77 | -47,5 |

Susidarius 2020 m. epideminei COVID-19 ligos (koronaviruso infekcijos) situacijai Lietuvoje ir Lietuvos Respublikos Vyriausybei paskelbus karantiną, bendrovės veiklos rezultatai labai nukentėjo. Karantino metu ir net nutraukus karantiną stipriai sumažėjo keleivių srautai.

2020 m. bendrovės veiklos prognozė paskaičiuota remiantis faktiniais 2020 m. dešimties mėnesių ir planuojamais dviejų mėnesių rezultatais. Iš pateiktų lentelėse duomenų matyti, kad 2020 metais epidemija ir karantinas bendrovės pajamoms ir keleivių srautui padarė didelę įtaką, todėl pajamos sumažės beveik per pusę. Karantino metu buvome priversti suretinti kai kurių vietinio susisiekimo maršrutų reisus, tarpmiestiniai maršrutai nuo kovo 24 d. iki gegužės 4 d. buvo visiškai sustabdyti. Palaipsniui tarpmiestiniai maršrutai buvo atnaujinti, tačiau dėl patiriamų nuostolių trijų tarpmiesčio maršrutų jau nebegalime atnaujinti, tai Rokiškis-Vilnius per Pandėlį, Rokiškis-Šiauliai, Rokiškis-Vilnius per Dusetas. Kitų maršrutų, atsižvelgiant į keleivių srautus, keičiami atskirų reisų dažniai. Lapkričio mėnesyje paskelbtas karantinas vėl pakoreguos maršrutus ir jų reisus. Sąnaudos mažės tik 38 procentais, nes mažėjo tik tiesioginės sąnaudos, tokios, kaip degalai, remonto ir eksploatacijos sąnaudos, dėl prastovų dalies darbuotojų darbo užmokestis, o pastoviosios sąnaudos keitėsi labai nežymiai. 2020 m. nuostoliai gali būti apie 200 tūkst. Eur.

Šiuo metu galiojantys tarifai nustatyti 2019 m. birželio 28 d. Rokiškio rajono savivaldybės tarybos sprendimu Nr. TS-158. Vežant keleivius priemiestinio susisiekimo maršrutais tarifas, - 0,11 Eur už vieną keleivio km be PVM, vežant keleivius miesto maršrutais bilieto kaina, -0,60 Eur su PVM. Nuo 2009 m. gruodžio 28 d. tolimojo reguliaraus susisiekimo maršrutais tarifus, įsigaliojus Lietuvos Respublikos Kelių transporto kodekso 16 straipsnio pakeitimui, nustato vežėjas. Šiuo metu bendrovėje tolimiesiems maršrutams, atsižvelgiant į keleivio važiuojamą atstumą ir kitų vežėjų taikomas kainas, patvirtinti diferencijuoti tarifai. Atstumu nuo 1 km iki 70 km vidutinis tarifas yra 0,08 Eur su PVM.

Vadovaujantis preliminariais skaičiavimais priemiesčio maršrutuose vieno keleivio km tarifas be PVM ir 5 proc. pelno marža būtų 0,16 Eur (su PVM 0,17 Eur). Paskaičiuotasis tarifas yra 45 procentų didesnis už šiuo metu galiojantį patvirtintą tarifą. Miesto maršrutuose bilieto kaina su 5 proc. pelno marža butų 0,86 Eur (su PVM 0,94 Eur), tai yra 56 procentais didesnė už šiuo metu galiojančią bilieto kainą.

Tarifų paskaičiavimai atlikti remiantis bendrovės veiklos rodikliais: gaunamomis, pajamomis, veiklos sąnaudomis. Skaičiavimuose pateikti 2019 metų faktiniai duomenys, o projekto paskaičiavimas pagrįstas rodiklių pakitimais patirtais per 2020 metų dešimt mėnesių.

|  |
| --- |
| Priemiesčio maršrutai |
| Eil. Nr. | Rodikliai | Mato vnt. | 2019 m. ataskaita | Projektas 2020 m. esamomis kainomis (11 ct) | Projektas 2020 m., įvertinus planuojamą tarifų pasikeitimą. (16 ct)  | Projektas 2020 m., įvertinus planuojamą tarifų pasikeitimą. (12 ct)  |
| 1 | Sąnaudos | tūkst. Eur | 443 | 302 | 302 | 302 |
| 2 | Pajamos (2.1.+2.2. eil.) | " | 343 | 218 | 317 | 240 |
| 2.1. | už keleivių vežimą | " | 47 | 30 | 44 | 33 |
| 2.2. | kompensacijos už keleivių, turinčių teisę į lengvatas keleiviniame kelių transporte, ir mokinių vežimą | " | 297 | 188 | 273 | 207 |
| 3 | Pelnas (nuostolis) (2 eil.-1 eil.) | " | -100 | -84 | 15 | -62 |
| 4 | Apskaičiuota kompensacijų už keleivių, turinčių teisę į lengvatas keleiviniame transporte, ir mokinių vežimą su PVM | " | 324 | 205 | 297 | 225 |
| 5 | Maršrutų skaičius | vnt. | 27 | 27 | 27 | 27 |
| 6 | Rida | tūkst.km | 572 | 381 | 381 | 381 |
| 7 | Pervežta keleivių | tūkst. kel. | 347 | 157 | 157 | 157 |
| 8 | Keleivių kilometrai | tūkst.kel.km | 3127 | 1981 | 1981 | 1981 |
| 9 | 1 kel. km sąnaudos (1 eil.:8 eil.) | ct | 14 | 15 | 15 | 15 |
| 10 | Vidutinis tarifas 1 kel. km (2 eil.:8 eil.) | ct | 11 | 11 | 16 | 12 |

|  |
| --- |
| Miesto maršrutai |
| Eil. Nr. | Rodikliai | Mato vnt. | 2019 m. ataskaita | Projektas 2020 m. esamomis kainomis (60 ct)  | Projektas 2020 m. įvertinus planuojamą tarifų pasikeitimą (90 ct)  |
| 1 | Sąnaudos | tūkst. EUR | 106 | 103 | 103 |
| 2 | Pajamos (2.1.+2.2. eil.) | " | 103 | 72 | 108 |
| 2.1. | už keleivių vežimą | " | 43 | 29 | 43 |
| 2.2. | kompensacijos už keleivių, turinčių teisę į lengvatas keleiviniame kelių transporte, ir mokinių vežimą | " | 60 | 43 | 65 |
| 3 | Pelnas (nuostolis) (2 eil.-1 eil.) | " | -3 | -31 | 5 |
| 4 | Apskaičiuota kompensacijų už keleivių, turinčių teisę į lengvatas keleiviniame transporte, ir mokinių vežimą su PVM | " | 66 | 47 | 71 |
| 5 | Maršrutų skaičius | vnt. | 3 | 3 | 3 |
| 6 | Rida | tūkst.km | 125 | 124 | 124 |
| 7 | Pervežta keleivių | tūkst. kel. | 205,2 | 125,9 | 125,9 |
| 8 | Keleivių kilometrai | tūkst.kel.km | 410 | 252 | 252 |
| 9 | 1 kel. km sąnaudos (1 eil.:8 eil.) | ct | 26 | 41 | 41 |
| 10 | Vidutinis tarifas 1 kel. km (2 eil.:8 eil.) | ct | 25 | 29 | 43 |

Miesto ir priemiesčio maršrutuose tik penktadalis pajamų surenkama grynaisiais pinigais iš keleivių, o likusią dalį sudaro pajamos iš lengvatinio keleivių ir mokinių vežimo, kurios kaip kompensacijos sumokamos iš savivaldybės biudžeto. Bilietų kainų pasikeitimas tiesiogiai paveikia ir savivaldybės biudžeto lėšų poreikį. Nekeičiant tarifų, už lengvatinį keleivių ir mokinių vežimą mieste ir priemiestyje iš savivaldybės biudžeto reiktų skirti lėšų 252 tūkst. Eur, o nuostolingų maršrutų dengimui 115 tūkst. Eur, iš viso 367 tūkst. Eur per metus.Padidinus tarifus pagal paskaičiuotą savikainą, esant tam pačiam keleivių skaičiui ir atsižvelgiant į pateiktus skaičiavimus, už lengvatinį keleivių ir mokinių vežimą mieste ir priemiestyje iš savivaldybės biudžeto reiktų skirti lėšų 368 tūkst. Eur per metus. 2019 m. dotacijos nuostolių dengimui sudarė 103 tūkst. Eur, o kompensacija dėl lengvatinio keleivių ir mokinių vežimo – 397 tūkst. Eur, iš viso 500 tūkst. Eur.

|  |
| --- |
| Bendras lėšų poreikis iš savivaldybės, tūkst. Eur |
|  | 2019m. | 2020 m. (nekeičiant tarifų) | 2020 m. (tarifas pagal savikainą0 | 2020 m. tarifas padidinus 1 ct |
| Pajamos iš keleivių | 90 | 59 | 87 | 62 |
| Dotacija  | 103 | 115 | - | 93 |
| Lengvatos + mokiniai su 9 proc. PVM | 397 | 252 | 368 | 272 |
| Iš viso biudžeto lėšos | 500 | 367 | 368 | 365 |

Nors keleivių bilietų kainų didinimas yra viena iš pajamų didinimo priemonių, tačiau didėjanti kaina daro įtaką keleivių skaičiaus mažėjimui, todėl net nesant reikšmingam sąnaudų didėjimui negalima bilietų kainų padidinti tiek, kiek padidėja sąnaudos. Be to viešuoju transportu naudojasi labiausiai socialiai pažeidžiami gyventojai ir jiems sumažėtų mobilumo galimybės. Ilgametė patirtis rodo, kad padidinus bilietų kainas pajamų augimo nebūna, geriausiu atveju pajamos išlieka tame pačiame lygyje, o tai reiškia, kad keleivių skaičius sumažėja.

Bendrovės nuomone, atsižvelgiant į tai, kad tarifai paskaičiuoti esant ekstremaliai situacijai, norint išsaugoti keleivių srautus ir suteikti prieinamą mažiausiai apsaugotam socialiniam visuomenės sluoksniui viešojo transporto paslaugą, tarifą priemiestyje ir bilieto kainą mieste keisti nėra tikslinga.

Viešasis transportas nėra pelningas verslas, bet labai reikalingas gyventojams, tarifai negali būti tokio dydžio, kad užtikrintų pelningą vežėjų darbą. Matoma tendencija, kad keleivių vežimas viešuoju transportu virsta socialinė funkcija, tačiau ji yra būtina užtikrinant gyventojų mobilumą, padedant spręsti eismo saugumo, ekologines bei gausybę kitų problemų,

Prašome rajono savivaldybės rasti galimybių prisidėti prie sėkmingo viešojo transporto darbo savomis išgalėmis ar bent jau tarpininkaujant su Susisiekimo ministerija, randant būdų kompensuoti nuostolingą bendrovės veiklą.

Direktorius Antanas Taparauskas

Vyr. finansininkas Janė Gėgžnienė